Document ID: 31995R1749

KOMMISSIONENS FORORDNING (EF) Nr. 1749/95 af 18. juli 1995 om en eksportafgift for produkter henhørende under KN-kode 1001 10 00 og 1103 11 10
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 1664/95 (2), særlig artikel 16, og
ud fra følgende betragtninger:
Ifølge artikel 16 i forordning (EØF) nr. 1766/92 kan der træffes passende foranstaltninger, hvis noteringerne eller priserne på verdensmarkedet for bestemte produkter når op på samme niveau som i Fællesskabet, og denne situation kan forventes at vare ved og forværres, og det fælles marked af denne grund forstyrres eller risikerer at blive forstyrret; ifølge artikel 15 i Kommissionens forordning (EF) nr. 1501/95 (3) kan der anvendes en eksportafgift, hvis betingelserne er opfyldt, og den kan differentieres efter destination;
verdensmarkedspriserne for hård hvede er nået op på samme niveau som i Fællesskabet, og tendensen viser, at priserne vil stige; dette har også påvirket priserne for gryn og mel af hård hvede; det vil sandsynligvis medføre, at disse produkter udføres fra Fællesskabet; der bør derfor fastsættes en eksportafgift for disse produkter på et niveau, der forhindrer, at Fællesskabets marked forstyrres;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -UDSTEDT FØLGENDE FORORDNING:
Artikel 1
Den eksportafgift, der er omhandlet i artikel 15 i forordning (EF) nr. 1501/95, fastsættes ved udførsel af produkter henhørende under KN-kode 1001 10 00 og 1103 11 10 til de beløb, som er vist i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juli 1995.

Labels: 2
17